**John Regis** (s. 13. lokakuuta 1966 Lewisham, Kent, Yhdistynyt kuningaskunta) on entinen englantilainen pikajuoksija, jonka päämatka oli 200 metrin juoksu.

Regis saavutti pronssia junioreiden EM-kilpailujen 100 metrillä Cottbusissa 1985. Sisäratojen EM-kilpailuissa Liévinissä 1987 hän sijoittui kolmanneksi 200 metrillä. Saman vuoden Rooman MM-kilpailuissa hän saavutti 200 metrillä pronssia juostuaan ajan 20,18. Hän jäi vain kaksi sadasosasekuntia kilpailun voittaneesta Calvin Smithistä ja toiseksi sijoittuneesta Gilles Quénéhervéstä.  Soulin olympialaisissa 1988 hän juoksi toisen osuuden Ison-Britannian 4 × 100 metrin viestijoukkueessa, joka saavutti Neuvostoliiton jälkeen hopeaa ajalla 38,28. 

Regis sai hopeaa Haagin 1989 EM-hallikisojen 200 metrillä maanmiehensä Ade Mafen jälkeen. Myöhemmin samana talvena hän voitti sisäratojen 200 metrin maailmanmestaruuden Budapestissa ajalla 20,54 – Mafe sijoittui tällä kertaa toiseksi.  Aucklandin kansainyhteisön kisoissa 1990 hän oli toinen 200 metrillä.  Regis sai neljä mitalia Splitin EM-kilpailuissa 1990. Hän sijoittui 100 metrillä Linford Christien ja Daniel Sangouman jälkeen kolmanneksi tuulituloksella 10,07. 200 metrillä hän voitti kultaa 0,2 sekunnin erolla Jean-Charles Trouabaliin juostuaan ajan 20,11. Pikaviestissä Regis juoksi toisen osuuden brittien joukkueessa, joka saavutti hopeaa maailmanennätyksen juosseen Ranskan jälkeen ajalla 37,98. 4 × 400 metrin viestissä hän juoksi kolmannen osuuden Yhdistyneen kuningaskunnan voittaessa Euroopan mestaruuden ajalla 2.58,22 .

Tokion MM-kilpailuissa 1991 Regis putosi 200 metrillä välierissä. 4 × 100 metrillä hän juoksi toisen osuuden Ison-Britannian joukkueessa, joka sai pronssia ajalla 38,09. Pitkässä viestissä hän juoksi kolmannen osuuden brittien voittaessa maailmanmestaruuden 0,04 sekunnin erolla Yhdysvaltoihin ajalla 2.57,53. Barcelonan olympialaisissa 1992 Regis sijoittui 200 metrillä kuudenneksi. Pikaviestissä hän vei kolmatta osuutta Ison-Britannian neljänneksi sijoittuneessa joukkueessa. 4 × 400 metrin viestissä hän toi brittien joukkueen kolmantena maaliin ajalla 2.59,73. 

Regis sai Stuttgartin MM-kilpailuissa 1993 hopeaa 200 metrillä Frankie Fredericksin jälkeen ajalla 19,94. Pikaviestissä hän juoksi kolmannen osuuden Yhdistyneen kuningaskunnan joukkueessa, joka sai ajalla 37,77 hopeaa Yhdysvaltain jälkeen. Vuoden 1994 Kansainyhteisön kisoissa Victoriassa Regis saavutti hopeaa 200 metrillä. Samana vuonna hän voitti Lontoon maailmancupissa 200 metriä ennen Frankie Fredericksiä. Göteborgin MM-kilpailuissa 1995 hän oli 200 metrillä seitsemäs. Viimeisen arvokisamitalinsa, pronssin, hän sai Kuala Lumpurin 1998 Kansainyhteisön kisojen 200 metrillä. Hän lopetti uransa vuonna 1999.

Regis on pituudeltaan 181 cm. Aktiivivuosinaan hän painoi 88 kg.

Ennätykset
----------

Ulkoradat
100 metriä – 10,15 (1993)
150 metriä – 15,15 (1994)
200 metriä – 19,87 (1994)
300 metriä – 31,67 (1992)
400 metriä – 45,48 (1993)
Sisäradat
60 metriä – 6,78 (1999)
200 metriä – 20,48 (1995)

Lähteet
-------

* John Regis Kansainvälinen yleisurheiluliitto.  (englanniksi)

### Viitteet

1. ↑  Athletics European Junior Championships Men: 100 m Sports123 (englanniksi)
2. ↑  Athletics European Indoor Championships Men: 200 m Sports123 (englanniksi)
3. ↑  Athletics World Championships 1987 at Roma (ita) Men: 200 m Sports123 (englanniksi)
4. ↑  Athletics Olympic Games 1988 at Seoul (sko) Men: 4 x 100 m Relay Sports123 (englanniksi)
5. ↑  Athletics World Indoor Championships Men: 200 m Sports123 (englanniksi)
6. ↑  Athletics Commonwealth Games Men: 200 m Sports123 (englanniksi)
7. ↑  Athletics European Championships 1990 at Split (yug) Men: 100 m Sports123 (englanniksi)
8. ↑  Athletics European Championships 1990 at Split (yug) Men: 200 m Sports123 (englanniksi)
9. ↑  Athletics European Championships 1990 at Split (yug) Men: 4 x 100 m Relay Sports123 (englanniksi)
10. ↑  Athletics European Championships 1990 at Split (yug) Men: 4 x 400 m Relay Sports123 (englanniksi)
11. ↑  Athletics World Championships 1991 at Tokyo (jpn) Men: 4 x 100 m Relay Sports123 (englanniksi)
12. ↑  Athletics World Championships 1991 at Tokyo (jpn) Men: 4 x 400 m Relay Sports123 (englanniksi)
13. ↑  Athletics Olympic Games 1992 at Barcelona (spa) Men: 4 x 100 m Relay Sports123 (englanniksi)
14. ↑  Athletics Olympic Games 1992 at Barcelona (spa) Men: 4 x 400 m Relay Sports123 (englanniksi)
15. ↑  Athletics World Championships 1993 at Stuttgart (ger) Men: 200 m Sports123 (englanniksi)
16. ↑  Athletics World Championships 1993 at Stuttgart (ger) Men: 4 x 100 m Relay Sports123 (englanniksi)
17. ↑  Athletics World Cup Men: 200 m Sports123 (englanniksi)

  

Miesten 200 metrin juoksun euroopanmestarit

|  |
| --- |
| 1934: Christiaan Berger |
1938: Martinus Osendarp |
1946: Nikolai Karakulov |
1950: Brian Shenton |
1954: Heinz Fütterer |
1958: Manfred Germar |
1962: Owe Jonsson |
1966: Roger Bambuck |
1969: Philippe Clerc |
1971: Valeri Borzov |
1974: Pietro Mennea |
1978: Pietro Mennea |
1982: Olaf Prenzler |
1986: Vladimir Krylov |
1990: John Regis |
1994: Geir Moen |
1998: Doug Walker |
2002: Konstantínos Kentéris |
2006: Francis Obikwelu |
2010: Christophe Lemaitre |
2012: Churandy Martina |
2014: Adam Gemili |
2016: Bruno Hortelano |
2018: Ramil Quliyev |
2022: Zharnel Hughes |


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |